Tutanhamoni surimask
Tutanhamoni surimask on Vana-Egiptuse 18. dünastia vaarao Tutanhamoni (valitses umbes 1332–1323 eKr) surimask. Surimaski avastas Howard Carter aastal 1925 (hauakamber avati aastal 1923 ja sarkofaag aastal 1925) hauast KV62 ja seda hoitakse Kairos asuvas Egiptuse Muuseumis. Mask on üks maailma tuntumaid kunstiteoseid. Egüptoloog Nicholas Reevesi järgi ei ole mask mitte üksnes Tutanhamoni hauakambri kvintessents, vaid "ehk tuntuim ese kogu muistsest Egiptusest". Aastast 2001 on uurimused vihjanud võimalusele, et algselt võis surimask olla mõeldud kuninganna Neferneferuatenile: kuninganna kuninglik nimi Ankhkheperure leiti surimaski siseküljel olevast osaliselt kustutatud kartušist.